**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 24 /11/2023**

**Αριθμ. Πρωτ.: 22714**

**ΑΠΟΣΠΑΣΜΑ**

**Από το πρακτικό της αριθμ. 27ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης :242**

**΄Εγκριση παροχής νομικής εκπροσώπησης Αντιδημάρχου Λεβαδέων ενώπιον του Μονομελούς Πλημμελειοδικείου Λιβαδειάς .**

Στη Λιβαδειά σήμερα 23η Νοεμβρίου 2023 ημέρα Πέμπτη , ώρα 13,00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 22419/17-11-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 7 (επτά) , ήτοι

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης-Πρόεδρος 1. Πούλος Ευάγγελος

2 Αποστόλου Ιωάννης (αν/κό μέλος κ. Μητά Αλέξανδρου) 2.Μπράλιος Νικόλαος

3. Καλογρηάς Αθανάσιος (απών στο 1ο Θ.Η.Δ.)

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6.Καπλάνης Κωνσταντίνος

7.Καραμάνης Δημήτριος

Ο Πρόεδρος της Οικονομικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το με αριθ. πρωτ. 22036/13-11-2023 έγγραφο της Δ/νσης Διοικητικών Υπηρεσιών , του Δήμου Λεβαδέων στο οποίο αναφέρονται τα παρακάτω:

Ο Αντιδήμαρχος Λεβαδέων κ. Αθανάσιος Καλογρηάς , υπέβαλλε την με αρ. πρωτ. 21661/7.11.2023 αίτηση προς την Υπηρεσία μας , με την οποία αιτείται τη νομική στήριξη του Δήμου Λεβαδέων ενώπιον του Μονομελούς Πλημμελειοδικείου Λιβαδειάς , κατά τη δικάσιμο της 28-11-2023 , για την οποία του επιδόθηκε η από 5-7- 2023 κλήση και ο πληρεξούσιος δικηγόρος επιλογής του είναι ο Δικηγόρος Λιβαδειάς κ. Λουκάς Καρράς με Α.Μ 186 .

Σύμφωνα με το Α.Β.Μ Α21-651/5-7-2023 Κλητήριο Θέσπισμα του Εισαγγελέα ΠληΒάσει του από 5-7-23 κλητήριου θεσπίσματος της Εισαγγελίας Λιβαδειάς ο Αθανάσιος Καλογρηάς, αντιδήμαρχος Λεβαδέων , θα δικαστεί την 28η Νοεμβρίου 2023 ενώπιον του Μονομελούς Πλημμελειοδικείου Λιβαδειάς , ως υπαίτιος του ότι :

“ Στη Λιβαδειά Βοιωτίας, περί τον Ιούλιο του έτους 2020 μέχρι και το μήνα Μάιο του έτους 2022, με περισσότερες πράξεις που συνιστούν εξακολούθηση του ιδίου αδικήματος, ενεργώντας με πρόθεση δεν προσέφερε- παρείχε τη βοήθεια που του ζητήθηκε μολονότι μπορούσε χωρίς να διατρέξει ουσιώδη κίνδυνο, σε περίπτωση κοινού κινδύνου και ανάγκης, και ειδικότερα ως αντιδήμαρχος του Δήμου Λεβαδέων με καθήκοντα μεταξύ άλλων την φροντίδα ευζωίας και την περισυλλογή αδέσποτων ζώων δεν μερίμνησε να αποκομισθούν – απομακρυνθούν και να έχουν φροντίδα δια της φυλάξεως σε εκτροφείο ζώων δεν μερίμνησε να αποκομισθούν- απομακρυνθούν και να έχουν φροντίδα δια της φυλάξεως σε εκτροφείο ζώων ή σε άλλη κατάλληλη δομή (6) αδέσποτοι και επιθετικοί σκύλοι οι οποίοι περιφέρονταν επί της παραπάνω περιοχής καταστήματος τροφίμων “ ΓΑΛΑΞΙΑΣ”, ως και επιτίθεντο σε δίκυκλα (ποδήλατα- μοτοποδήλατα) και πεζούς, ενώ κατά τις βραδινές ώρες προκαλούσαν έντονη διατάραξη της κοινής ησυχίας τω περιοίκων.”

Σύμφωνα με το άρθρο 11 του Ν. 4915/2022 ( Α΄ 63) - Νομική υποστήριξη αιρετών Τοπικής Αυτοδιοίκησης

***1. Οι Ο.Τ.Α. υποχρεούνται να παρέχουν νομική υποστήριξη στα αιρετά τους όργανα ενώπιον των δικαστηρίων ή των δικαστικών αρχών, σε περίπτωση διενέργειας προκαταρκτικής εξέτασης ή άσκησης ποινικής δίωξης σε βάρος τους για αδικήματα που τους αποδίδεται ότι διέπραξαν κατά την ενάσκηση των καθηκόντων τους. Η ανωτέρω νομική υποστήριξη δεν παρέχεται, σε περίπτωση ποινικής δίωξης ύστερα από καταγγελία εκ μέρους δημόσιας υπηρεσίας ή ανεξάρτητης διοικητικής αρχής.***

***2. Η νομική υποστήριξη αφορά είτε στη νομική εκπροσώπηση των αιρετών από πληρεξούσιο δικηγόρο που συμβάλλεται για τον ανωτέρω σκοπό με τους Ο.Τ.Α., ανά υπόθεση, είτε στη νομική εκπροσώπηση των αιρετών διά ή μετά πληρεξούσιου δικηγόρου της επιλογής τους.***

***3. Η νομική υποστήριξη των αιρετών παρέχεται, μετά από αίτηση του ενδιαφερόμενου, εισήγηση του δικηγόρου ή νομικού συμβούλου που υπηρετεί στον οικείο Ο.Τ.Α. και απόφαση της Οικονομικής Επιτροπής. Αν δεν υπηρετεί δικηγόρος με πάγια έμμισθη εντολή, η εισήγηση γίνεται με ανάθεση σε δικηγόρο από την οικεία Οικονομική Επιτροπή. Σε περίπτωση θετικής απόφασης της Οικονομικής Επιτροπής, ο Ο.Τ.Α. καταβάλλει τα έξοδα στα οποία υποβάλλονται οι αιρετοί κατά την προκαταρκτική διαδικασία ή με την ιδιότητα του κατηγορουμένου. Σε περίπτωση απορριπτικής απόφασης της οικονομικής επιτροπής, τα ως άνω έξοδα καταβάλλονται, εφόσον για τις ποινικές υποθέσεις: α) εκδοθεί τελεσίδικη απόφαση, με την οποία τα ως άνω πρόσωπα κηρύσσονται αθώα ή απαλλάσσονται των κατηγοριών, ή τελεσίδικο βούλευμα δικαστικού συμβουλίου, με το οποίο παύει οριστικά η ποινική δίωξη εναντίον τους ή β) τίθεται η υπόθεση στο αρχείο. Εάν οι αιρετοί καταδικασθούν αμετάκλητα, υποχρεούνται να επιστρέψουν στον φορέα τις ως άνω δαπάνες.***

***4. Στις περιπτώσεις εφαρμογής του παρόντος, τα έξοδα βαρύνουν τον προϋπολογισμό του οικείου φορέα. Το αιτούμενο ποσό δεν δύναται να υπερβαίνει το τριπλάσιο του ποσού αναφοράς κάθε διαδικαστικής πράξης ή παρεχόμενης υπηρεσίας, όπως προσδιορίζεται στους πίνακες αμοιβών του Κώδικα περί Δικηγόρων (ν. 4194/2013, Α’ 208). Η καταβολή των ανωτέρω δαπανών γίνεται, εφόσον προσκομισθούν τα νόμιμα παραστατικά.***

***5. Οι διατάξεις του παρόντος εφαρμόζονται, υπό την προϋπόθεση ότι η προκαλούμενη δαπάνη έχει προβλεφθεί στους προϋπολογισμούς των οικείων φορέων.***

***6. Η νομική υποστήριξη προς τους αιρετούς των Ο.Τ.Α. παρέχεται και κατόπιν της απώλειας του αξιώματός τους λόγω της καθ’ οιονδήποτε τρόπο περάτωσης της θητείας τους στον οικείο Ο.Τ.Α., για αδικήματα που τους αποδίδεται ότι διέπραξαν κατά τον χρόνο αυτής και κατά την ενάσκηση των καθηκόντων τους.***

Σύμφωνα με την εγκύκλιο 763/ Α.Π. 90978/23-12-22 ( ΑΔΑ 6ΜΖΜ46ΜΤΛ6-Ψ51) του Υπ. Εσωτερικών

Στο πεδίο εφαρμογής της ανωτέρω ρύθμισης εμπίπτουν τα **αιρετά όργανα** , εφόσον τους αποδίδεται ποινικό αδίκημα το οποίο φέρεται να τελέστηκε κατά την άσκηση των αιρετών καθηκόντων τους **, όχι όμως , επ’ ευκαιρίας άσκησης αυτών .**  Τα ποινικώς διωκόμενα αδικήματα πρέπει να τελούν σε αιτιώδη συνάφεια με την άσκηση των καθηκόντων τους ως αιρετοί , δηλαδή να αφορούν πράξεις ή παραλείψεις που τελέστηκαν εντός του πλαισίου που ορίζουν οι νόμοι και οι κανονιστικές πράξεις για την εφαρμογή μίας προβλεπόμενης αρμοδιότητας τους και όχι όμως , επ’ ευκαιρίας άσκησης των αιρετών τους καθηκόντων .

Το δικαίωμα νομικής υποστήριξης των αιρετών από τους δήμους στους οποίους άσκησαν τα αιρετά τους καθήκοντα , αφορά στην τέλεση **μόνο ποινικών αδικημάτων** και – κατά συνέπεια – **τη νομική τους υποστήριξη σε ποινικές**  και όχι σε αστικές πειθαρχικές ή διοικητικές διαφορές .

Η διενέργεια προκαταρκτικής εξέτασης ή η άσκηση ποινικής δίωξης δεν πρέπει να είναι καταγγελία εκ μέρους οργάνου του δήμου ή της περιφέρειας ή άλλης δημόσιας υπηρεσίας ή κατόπιν έκθεσης ή πορίσματος ανεξάρτητης διοικητικής αρχής ( Εθνική Αρχή Διαφάνειας κ.ά ) . Η προϋπόθεση αυτή συντρέχει και στη περίπτωση παροχής νομικής υποστήριξης σε περίπτωση άσκησης ένδικου μέσου

**Διαδικασία υποβολής και αποδοχής αιτήματος παροχής νομικής υποστήριξης**

**Η έγκριση του δήμου για παροχή νομικής υποστήριξης των αιρετών των οργάνων δίδεται μετά από :**

**α)** αίτηση του ενδιαφερόμενου αιρετού στην αρμόδια υπηρεσία τουΟ.Τ.Α για την άμεση διαβίβασή της στην οικονομική επιτροπή και στο δικηγόρο ή νομικό σύμβουλο που υπηρετεί στον οικείο δήμο ,

**β)** εισήγηση του δικηγόρου ή του νομικού συμβούλου που υπηρετεί στον οικείο δήμο ,

**γ)** απόφαση της οικονομικής επιτροπής

**δ)** παροχή νομικής υποστήριξης από πληρεξούσιο δικηγόρο που συμβάλλεται για τον ανωτέρω σκοπό με το δήμο , ανά υπόθεση , η νομικής εκπροσώπησης δια ή μετά **πληρεξούσιου δικηγόρου της επιλογής του αιρετού**

Λαμβάνοντας υπόψη το άρθρο 42 του Ν. 2194/2013 « Κώδικας Δικηγόρων » , όπως ισχύει μετά την τροποποίησή του με το άρθρο 188 του ν. 4915/2022 , και τις διατάξεις του άρθρου 11 του Ν. 4915/2022 , διευκρινίζεται ότι ο δικηγόρος που υπηρετεί στο δήμο με έμμισθη εντολή δεν καθίσταται υπόχρεος , εκ της σύμβασης της έμμισθης εντολής , να αναλάβει και τη νομική εκπροσώπηση του αιρετού .

Η νομική υπηρεσία του δήμου ή ο νομικός σύμβουλος που υπηρετεί στον οικείο δήμο ή ο δικηγόρος οφείλει να προβεί σε, καταρχήν , έλεγχο των στοιχείων της υπόθεσης και να αναφέρει τους λόγους που δικαιολογούν ή όχι τη νομική υποστήριξη του αιρετού .

Η οικονομική επιτροπή δεν υποχρεούται να δεχθεί την εισήγηση του δικηγόρου ή του νομικού συμβούλου , είτε αυτή είναι θετική , είτε είναι αρνητική . Σε κάθε , όμως, περίπτωση η απόφαση της οικονομικής επιτροπής πρέπει να είναι ειδικά αιτιολογημένη σχετικά με το λόγο μη αποδοχής της εισήγησης.

**Σε περίπτωση θετικής απόφασης** της οικονομικής επιτροπής για παροχή νομικής υποστήριξης , ο δήμος υποχρεούται να καταβάλλει τα έξοδα στα οποία υποβάλλονται οι αιρετοί κατά την προκαταρκτική διαδικασία ή με την ιδιότητα του κατηγορουμένου .

Εάν , όμως, οι αιρετοί καταδικαστούν αμετάκλητα , υποχρεούνται να επιστρέψουν το ποσό των εξόδων που κατέβαλε ο δήμος .

**Σε περίπτωση απορριπτικής απόφασης** της οικονομικής επιτροπής για παροχή νομικής υποστήριξης τα ως άνω έξοδα καταβάλλονται , εφόσον για τις ποινικές υποθέσεις εκδοθεί :

-τελεσίδικη απόφαση με την οποία τα ως άνω πρόσωπα κηρύσσονται αθώα ή απαλλάσσονται των κατηγοριών

-τελεσίδικο βούλευμα δικαστικού συμβουλίου , με το οποίο παύει οριστικά η ποινική δίωξη εν;αντίον τους ή

-η υπόθεση τεθεί στο αρχείο

**Η νομική σύμβουλος του Δήμου με το με αρ. 21830/9.11.2023 εισήγησή της , εισηγείται θετικά** προς την οικονομική επιτροπή για την νομική εκπροσώπηση του Αντιδημάρχου Λεβαδέων κ. Αθανάσιου Καλογρηά , επειδή πρόκειται για ποινικό αδίκημα που κατηγορείται ότι διέπραξε ,ως Αντιδήμαρχος του Δήμου Λεβαδέων , με καθήκοντα την φροντίδα ευζωίας και περισυλλογής των αδέσποτων ζώων καθ ύλην αρμοδιότητες οι οποίες του ανατέθηκαν με τις ακόλουθες αποφάσεις Δημάρχου Λεβαδέων : α) με την αριθμ. 93/Α.Π.20297/ 10-9-2019 ( ΑΔΑ 673ΙΩΛΗ-ΜΛΠ ) με θητεία από 10/9/2019 έως 10/9/2020 , β) με την αριθμ. 101/Α.Π. 18316/17-9-2020 ( ΑΔΑ ΨΞΟ8ΩΛΗ-969) με θητεία από 17/9/2020 έως 3/3/2021 , γ) με την αριθμ. 27/Α.Π. 3441/3-3-2021 ( ΑΔΑ 6ΦΨΟΩΛΗ-105) με θητεία από 3/3/2021 έως 10/1/2022 , δ) με την αριθ. 1/Α.Π. 401/10.1.2022 (ΑΔΑ 9ΣΣΘΩΛΗ-Π5Ε) με θητεία από 10/1/2022 έως 10/1/2023 .

**Σύμφωνα με**

Α) **την με αρ. πρωτ. 21661/7.11.2023 αίτηση του Αντιδημάρχου Λεβαδέων κ. Αθανάσιου Καλογρηά προς την Υπηρεσία μας για νομική εκπροσώπηση** ενώπιον του Μονομελούς Πλημμελειοδικείου Λιβαδειάς , κατά τη δικάσιμο της 28-11-2023

Β) **Την με αριθμ. πρωτ. 21830/9.11.2023 εισήγηση της νομικής συμβούλου του Δήμου Λεβαδέων κας Γιάννας Λάμπρου με την οποία εισηγείται ότι είναι απαραίτητη η νομική εκπροσώπηση του Αντιδημάρχου Λεβαδέων κ Αθανάσιου Καλογρηά και η στήριξη ενώπιον του Μονομελούς Πλημμελειοδικείου Λιβαδειάς από δικηγόρο της επιλογής του**

**Και λαμβάνοντας υπόψη:**

**Α)** όλα τα ανωτέρω και

**Β)** τις διατάξεις του άρθρου 11 του Ν. 4915/2022 ( Α΄ 63) - Νομική υποστήριξη αιρετών Τοπικής Αυτοδιοίκησης και τα διαλαμβανόμενα στις αριθμ. 273/Α.Π. 25387/19.4.2022 ( ΑΔΑ 9Υ3946ΜΤΛ6-1ΛΡ) και αριθμ. 763/Α.Π.90978/23-12-2023 ( ΑΔΑ 6ΜΖΜ46ΜΤΛ6-Ψ51) Εγκυκλίους του Υπουργείου Εσωτερικών

**Καλείστε να αποφασίσετε :**

**1. Για το**  **αίτημα** του Αντιδημάρχου Λεβαδέων Αθανάσιου Καλογρηά , για νομική εκπροσώπηση του ενώπιον του Μονομελούς Πλημμελειοδικείου Λιβαδειάς , κατά τη δικάσιμο της 28-11-2023 , για ποινικό αδίκημα που διέπραξε ,ως Αντιδήμαρχος του Δήμου Λεβαδέων , με καθήκοντα την φροντίδα ευζωίας και περισυλλογής των αδέσποτων ζώων, από τον πληρεξούσιο δικηγόρο της επιλογής του κ. Λουκά Καρρά του Ιωάννη , Δικηγόρο Λιβαδειάς ( Α.Μ Δ.Σ Λαμίας 186 ) , κάτοικο Λιβαδειάς επί της οδού Σπυρίδωνος 3 .

**2.** Να καθοριστεί η αμοιβή του δικηγόρου, στο ποσό των 357 ευρώ συν Φ.Π.Α 24% ( = 85,68 ) ‘ήτοι συνολικό ποσό [ αμοιβή και ΦΠΑ ] 442,68 ευρώ , η οποία προκύπτει :

- Παράσταση ενώπιον Μονομελούς Πλημμελειοδικείου 117 ,00 ευρώ με βάση τον Πίνακα του Παραρτήματος Ι του Ν. 4194/2013 « Κώδικας Δικηγόρων »

-Επιπλέον αμοιβή χρονοχρέωσης για τρείς (3) ώρες , με ποσό 80,00 ευρώ ανά ώρα , σύμφωνα με το άρθρο 59 του Ν. 4194/2013 και με βάση τον Πίνακα του παραρτήματος Ι του Ν. 4194/2013, ήτοι ποσό [80χ3 ] =240,00 ευρώ για μελέτη του φακέλου της υπόθεσης ενώπιον του πρωτοβάθμιου δικαστηρίου

Συνολική αμοιβή = [ 117,00 + 240,00 ] = 357 ,00 ευρώ

**Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

-Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την με αρ. πρωτ. 21661/7.11.2023 αίτηση του Αντιδημάρχου Λεβαδέων κ. Αθανάσιου Καλογρηά

- Την με αριθμ. πρωτ. 21830/9.11.2023 εισήγηση της νομικής συμβούλου του Δήμου Λεβαδέων

- τις διατάξεις του άρθρου 11 του Ν. 4915/2022 ( Α΄ 63) - Νομική υποστήριξη αιρετών Τοπικής Αυτοδιοίκησης

-Το υπ΄ αρ. πρωτ. 22036/13-11-2023 έγγραφο της Δ/νσης Διοικητικών Υπηρεσιών του Δήμου Λεβαδέων

**-**-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

**1.Εγκρίνει την παροχή νομική εκπροσώπησης** του Αντιδημάρχου Λεβαδέων Αθανάσιου Καλογρηά , ενώπιον του Μονομελούς Πλημμελειοδικείου Λιβαδειάς , κατά τη δικάσιμο της 28-11-2023 , για ποινικό αδίκημα που διέπραξε ,ως Αντιδήμαρχος του Δήμου Λεβαδέων , με καθήκοντα την φροντίδα ευζωίας και περισυλλογής των αδέσποτων ζώων, από τον πληρεξούσιο δικηγόρο της επιλογής του κ. Λουκά Καρρά του Ιωάννη , Δικηγόρο Λιβαδειάς ( Α.Μ Δ.Σ Λαμίας 186 ) , κάτοικο Λιβαδειάς επί της οδού Σπυρίδωνος 3 .

**2.Καθορίζει** την αμοιβή του δικηγόρου, στο ποσό των 357 ευρώ συν Φ.Π.Α 24% ( = 85,68 ) ‘ήτοι συνολικό ποσό [ αμοιβή και ΦΠΑ ] 442,68 ευρώ , η οποία προκύπτει από :

- Παράσταση ενώπιον Μονομελούς Πλημμελειοδικείου 117 ,00 ευρώ με βάση τον Πίνακα του Παραρτήματος Ι του Ν. 4194/2013 « Κώδικας Δικηγόρων »

-Επιπλέον αμοιβή χρονοχρέωσης για τρείς (3) ώρες , με ποσό 80,00 ευρώ ανά ώρα , σύμφωνα με το άρθρο 59 του Ν. 4194/2013 και με βάση τον Πίνακα του παραρτήματος Ι του Ν. 4194/2013, ήτοι ποσό [80χ3 ] =240,00 ευρώ για μελέτη του φακέλου της υπόθεσης ενώπιον του πρωτοβάθμιου δικαστηρίου

Συνολική αμοιβή = [ 117,00 + 240,00 ] = 357 ,00 ευρώ

Η απόφαση πήρε αριθμό 242/2023.

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 24-11-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Σαγιάννης Μιχαήλ

3. Μερτζάνης Κωνσταντίνος ΙΩΑΝΝΗΣ Δ. ΤΑΓΚΑΛΕΓΚΑΣ

4. Καπλάνης Κωνσταντίνος

5.Καραμάνης Δημήτριος ΔΗΜΑΡΧΟΣ ΛΕΒΑΔΕΩΝ